Той дзень, здавалася, выдаўся цяплейшым з усіх, што былі ў верасні. Сама прырода радавалася, пасылаючы на зямлю пяшчотныя сонечныя промні. Як шчодры падарунак прынялі гэта і пастаўчане Ларыса Іосіфаўна Навуменка і Барыс Дзмітрыевіч Сямашка, якія адзначалі юбілеі. Акрамя таго, што яны ў адзін дзень (15 верасня) нарадзіліся, дык цяпер яшчэ і суседзі — жывуць у адным пад’ездзе дома №10 па вуліцы Станкевіча ў пятым гарадку.